ประกาศกระทรวงการคลังประกาศกระทรวงการคลังเรื่องหลักเกณฑ์ และเงื่อนไขการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยพ.ศ.๒๕๕๒[๑] อาศัยอำนาจตามความในประกาศกระทรวงการคลัง เรื่องลดอัตราและยกเว้นภาษีสรรพสามิต (ฉบับที่ ๒๗) ลงวันที่ ๓๐ ธันวาคม พ.ศ. ๒๕๓๔ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราและยกเว้นภาษีสรรพสามิต(ฉบับที่ ๘๕) ลงวันที่ ๑๓ พฤษภาคม พ.ศ. ๒๕๕๒ รัฐมนตรีว่าการกระทรวงการคลังกำหนดหลักเกณฑ์และเงื่อนไขการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยตามประเภทที่ ๐๑.๙๐ (๒.๒) ของบัญชีท้ายประกาศกระทรวงการคลังดังกล่าวไว้ดังต่อไปนี้ข้อ ๑ในประกาศนี้อธิบดี หมายความว่าอธิบดีกรมสรรพสามิตข้อ ๒ผู้ประกอบอุตสาหกรรมหรือผู้นำเข้าที่ประสงค์จะขอรับการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่จะส่งไปยังผู้ผลิตกระแสไฟฟ้าเพื่อใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยให้ยื่นคำขอต่ออธิบดีหรือผู้ซึ่งอธิบดีมอบหมายตามแบบพร้อมด้วยหลักฐานที่อธิบดีกำหนดณ สำนักงานสรรพสามิตพื้นที่ที่โรงอุตสาหกรรมตั้งอยู่หรือสำนักงานสรรพสามิตพื้นที่ที่ด่านศุลกากรตั้งอยู่ แล้วแต่กรณีในกรณีที่ผู้ประกอบอุตสาหกรรมหรือผู้นำเข้าขอรับการลดอัตราภาษีตามวรรคหนึ่งเพื่อส่งผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงไปให้แก่ผู้ผลิตกระแสไฟฟ้าโดยผู้ผลิตกระแสไฟฟ้าดังกล่าวมิได้เป็นผู้ประกอบอุตสาหกรรมตามกฎหมายว่าด้วยภาษีสรรพสามิตผู้ขอรับการลดอัตราภาษีจะต้องดำเนินการให้เจ้าของหรือผู้รับผิดชอบในการผลิตกระแสไฟฟ้านำหลักฐานหนังสือแสดงความยินยอมให้เจ้าพนักงานสรรพสามิตเข้าทำการตรวจสอบสถานที่บัญชี หลักฐานเอกสารที่เกี่ยวข้องกับการผลิตกระแสไฟฟ้าและการใช้สินค้าที่ได้รับการลดอัตราภาษีของผู้ผลิตกระแสไฟฟ้าแต่ละแห่งแนบมาพร้อมกับการยื่นคำขอรับการลดอัตราภาษีทุกครั้งด้วยข้อ ๓เมื่ออธิบดีหรือผู้ซึ่งอธิบดีมอบหมายสั่งให้ลดอัตราภาษีสรรพสามิตตามคำขอแล้วให้ผู้ประกอบอุตสาหกรรมที่ขอรับการลดอัตราภาษีแจ้งให้เจ้าพนักงานสรรพสามิตผู้ควบคุมโรงอุตสาหกรรมนั้นทราบเป็นหนังสือ เพื่อทำการตรวจสอบวัดปริมาณก่อนนำออกจากโรงอุตสาหกรรมหรือให้ผู้นำเข้าที่ขอรับการลดอัตราภาษีแจ้งให้เจ้าพนักงานสรรพสามิตแห่งท้องที่ที่มีการนำเข้าทราบเป็นหนังสือเพื่อทำการตรวจสอบวัดปริมาณก่อนส่งไปสถานที่ผลิตกระแสไฟฟ้าข้อ ๔ให้เจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งท้องที่ที่มีการนำเข้าจัดทำรายละเอียดของผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่นำออกจากโรงอุตสาหกรรมหรือที่นำเข้าแล้วรายงานให้กรมสรรพสามิตทราบภายใน ๑๕วันนับแต่วันที่นำออกจากโรงอุตสาหกรรมหรือวันที่นำเข้า แล้วแต่กรณีข้อ ๕ให้เจ้าของหรือผู้รับผิดชอบในการผลิตกระแสไฟฟ้าซึ่งซื้อผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ได้รับการลดอัตราภาษีสรรพสามิตแจ้งให้เจ้าพนักงานสรรพสามิตแห่งท้องที่ที่ทำการผลิตกระแสไฟฟ้าทราบ เพื่อทำการตรวจสอบวัดปริมาณก่อนการรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงเข้าไปในสถานที่ใช้ในการผลิตกระแสไฟฟ้าข้อ ๖ให้ผู้ประกอบอุตสาหกรรมหรือผู้นำเข้าที่ได้รับการลดอัตราภาษีจัดส่งหลักฐานแสดงปริมาณของผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ส่งเข้าไปในสถานที่ใช้ในการผลิตกระแสไฟฟ้าที่เจ้าพนักงานสรรพสามิตแห่งท้องที่ที่ทำการผลิตกระแสไฟฟ้าตรวจสอบและลงลายมือชื่อรับรองแล้วให้กรมสรรพสามิตภายใน ๑๕ วันนับแต่วันที่นำออกจากโรงอุตสาหกรรมหรือวันที่นำเข้า แล้วแต่กรณีข้อ ๗ให้เจ้าของหรือผู้รับผิดชอบในการผลิตกระแสไฟฟ้าแจ้งอัตราการใช้ผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ได้รับการลดอัตราภาษีในการผลิตกระแสไฟฟ้าและกรรมวิธีการผลิตกระแสไฟฟ้าต่ออธิบดีหรือผู้ซึ่งอธิบดีมอบหมายพร้อมการยื่นขอรับการลดอัตราภาษีครั้งแรกตามข้อ ๒และทุกครั้งที่มีการเปลี่ยนแปลงกรรมวิธีการผลิตข้อ ๘ให้กลุ่มวิเคราะห์สินค้าและของกลางกรมสรรพสามิต ดำเนินการตรวจสอบรายละเอียดและกรรมวิธีการผลิตตามข้อ ๗ข้อ ๙ให้ผู้ประกอบอุตสาหกรรมหรือผู้นำเข้าต้องรับผิดชำระภาษีสรรพสามิตในกรณีและอัตราภาษี ดังต่อไปนี้๙.๑ กรณีปริมาณผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงตามข้อ ๒ ที่ตรวจวัดได้ตามข้อ ๕ น้อยกว่าที่ตรวจวัดได้ตามข้อ๔ เกินกว่าร้อยละ ๐.๕ให้ผู้ประกอบอุตสาหกรรมหรือผู้นำเข้าที่ได้รับการลดอัตราภาษีดังกล่าวมีหน้าที่ชำระภาษีสรรพสามิตในจำนวนที่ขาดหายไปในอัตราภาษีที่เสมือนหนึ่งมิได้รับการลดอัตราภาษีในกรณีที่นำไปใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยที่ใช้บังคับ ณ วันที่ความรับผิดในอันจะต้องเสียภาษีเกิดขึ้น๙.๒กรณีที่เจ้าของหรือผู้รับผิดชอบในการผลิตกระแสไฟฟ้ามิได้ขายไฟฟ้าที่ผลิตได้จากผลิตภัณฑ์ที่เป็นของผสมปิทูเมน ซึ่งใช้เป็นเชื้อเพลิงที่ได้รับการลดอัตราภาษีสรรพสามิตให้แก่การไฟฟ้าฝ่ายผลิตแห่งประเทศไทยให้ผู้ประกอบอุตสาหกรรมหรือผู้นำเข้ามีหน้าที่ชำระภาษีสรรพสามิตตามส่วนที่ใช้ในการผลิตกระแสไฟฟ้าและมิได้ขายไฟฟ้าให้แก่การไฟฟ้าฝ่ายผลิตแห่งประเทศไทยในอัตราภาษีที่เสมือนหนึ่งมิได้รับการลดอัตราภาษีในกรณีที่นำไปใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยที่ใช้บังคับ ณ วันที่ความรับผิดในอันจะต้องเสียภาษีเกิดขึ้น๙.๓ กรณีที่ปริมาณผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ใช้ในการผลิตกระแสไฟฟ้าเกิดการสูญหายหรือขาดจำนวนไปเมื่อเปรียบเทียบกับผลการตรวจวิเคราะห์ตามข้อ ๘ เกินกว่าอัตราส่วนการสูญเสียที่อธิบดีกำหนดให้ผู้ประกอบอุตสาหกรรมหรือผู้นำเข้ามีหน้าที่ชำระภาษีสรรพสามิตสำหรับจำนวนที่สูญหายหรือขาดไปในอัตราที่เสมือนหนึ่งมิได้รับการลดอัตราภาษีในกรณีที่นำไปใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยที่ใช้บังคับณ วันที่ความรับผิดในอันจะต้องเสียภาษีเกิดขึ้นเว้นแต่จะพิสูจน์ต่ออธิบดีหรือผู้ซึ่งอธิบดีมอบหมายได้ว่าเป็นการสูญหายหรือขาดจำนวนไปโดยมีเหตุผลอันสมควร๙.๔ กรณีที่นำผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงที่ได้รับการลดอัตราภาษีไปใช้นอกเหนือจากการใช้ผลิตกระแสไฟฟ้าให้ผู้ประกอบอุตสาหกรรมหรือผู้นำเข้ารับผิดชอบชำระภาษีสรรพสามิตในอัตราที่เสมือนหนึ่งมิได้รับการลดอัตราภาษีในกรณีที่นำไปใช้ในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยที่ใช้บังคับ ณ วันที่ความรับผิดในอันจะต้องเสียภาษีเกิดขึ้นข้อ ๑๐ให้อธิบดีมีอำนาจวินิจฉัยหรือผ่อนผันการปฏิบัติตามประกาศนี้และวางระเบียบกำหนดรายละเอียดเกี่ยวกับการปฏิบัติเพื่อให้เป็นไปตามประกาศนี้ข้อ ๑๑การดำเนินการใด ๆเกี่ยวกับการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยตามประกาศกรมสรรพสามิต เรื่อง หลักเกณฑ์ วิธีการ และเงื่อนไขในการลดอัตราภาษีสรรพสามิตสำหรับผลิตภัณฑ์ที่เป็นของผสมปิทูเมนซึ่งใช้เป็นเชื้อเพลิงในการผลิตกระแสไฟฟ้าและขายไฟฟ้าทั้งหมดให้แก่การไฟฟ้าฝ่ายผลิตแห่งประเทศไทยซึ่งได้ดำเนินการไว้ก่อนวันที่ประกาศนี้ใช้บังคับให้ถือเป็นการดำเนินการตามประกาศนี้ข้อ ๑๒ประกาศนี้ให้ใช้บังคับตั้งแต่วันที่๑๔ พฤษภาคม พ.ศ. ๒๕๕๒ เป็นต้นไปประกาศณ วันที่ ๒๑ กันยายน พ.ศ. ๒๕๕๒กรณ์จาติกวณิชรัฐมนตรีว่าการกระทรวงการคลังปริยานุช/ผู้จัดทำ๗มกราคม ๒๕๕๓นันท์นภัสร์/ตรวจ๗มกราคม ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๑๘๒ ง/หน้า ๔๑/๒๑ ธันวาคม ๒๕๕๒